OpenLLM-France/wikimedia huggingface dataset:
# Huracà Wilma

L'huracà Wilma va ser l'huracà més intens mai registrat a la conca Atlàntica. Wilma va ser la vint-i-dosena tempesta (comptant la tempesta subtropical descoberta en reanàlisis), el tretzè huracà, el sisè gran huracà i el quart huracà de Categoria 5 de la prolífera temporada 2005 (superà el rècord al nombre més grans d'huracans de Categoria 5 formats en una única temporada que anteriorment el posseïa la temporada de 1933).
Wilma visqué nombroses recalades, deixant els efectes més destructius sobre la península del Yucatán de Mèxic, Cuba, i l'estat estatunidenc de Florida. Almenys es produïren 63 morts, i s'estima que els danys ascendiren per sobre els 29.100 milions de dòlars (2005 USD), convertint Wilma en el cinquè huracà més costós mai registrat a l'Atlàntic i la quarta tempesta més costosa en la història dels Estats Units.

## Referències

* ↑ Tropical Cyclone Report Arxivat 2015-03-06 a Wayback Machine. on Hurricane Wilma. Updated September 28, 2006.
Ciclons tropicals de la temporada d'huracans de l'Atlàntic de 2005 :
| A | B | C | D | E | F | G | H | I | 10 | J | K | L | M | N | O |
| P | R | 19 | S | Un | T | 22 | V | W | Αα | Ββ | Γγ | Δδ | Εε | Ζζ |
Escala Saffir-Simpson :
| TD | TS | 1 | 2 | 3 | 4 | 5 |
# El invierno de las anjanas

El invierno de las anjanas (2000) és una pel·lícula espanyola dirigida per Pedro Telechea.

## Argument

Relat de l'amor entre una jove burgesa (Adelaida, Elena Anaya) i un pescador (Eusebio, Eduardo Noriega) en la Guerra de Cuba del 98. Es tracta d'una versió similiar a Romeo i Julieta en què ella és al caire de la bogeria i ell entre la vida i mort en una època - 1898 - caracteritzada per l'esmentada guerra.

## Repartiment

* Eduardo Noriega: Eusebio Sánchez Arguello / Andrés Echarri
* Elena Anaya: Adelaida
* Elvira Mínguez: Maria
* Juan Diego: Germán
* Ana Gracia: Pilar
* Petra Martínez: Justa
* Mario Zorrilla: Lucio
* Fernando Vivanco: Ricardo
* Juan Margallo: Félix
* José Ignacio Fernández Benito: Doctor Uranga
* Carla Granados: Sara
* Elisa Vidal: Manuela
* Laura Heredero: Dona del senador
* Manuel Breton: Secretària
* Fernando Rebanal: Miruello

## Crítica

* Barreja de drama romàntic, faula màgica, melodrama lèsbic i intriga política, la pel·lícula deixa anar una forta olor de ranci.... Textos i situacions deplorables
* Pel·lícula amb bones intencions i repartiment atractiu que es va quedar a mig camí de tot, a causa de la poca habilitat de la direcció d'actors i a la manca de recursos

## Referències

* ↑ Ocaña, Javier (en castellà) Cinemania, 2000.
* ↑ Morales, Fernando (en castellà) El país, 2000.

## Enllaços externs

* La Butaca Arxivat 2012-11-30 a Wayback Machine.
* Hoy Cinema Arxivat 2012-11-09 a Wayback Machine.
# Trauma (pel·lícula de 1993)

Trauma és una pel·lícula de terror italo-pel·lícula estatunidenca de Dario Argento, estrenada l'any 1993. Ha estat doblada al català.

## Argument

Aura Petrescu, jove anorèxica d'origen romanès, fuig després d'haver-hi presenciat la decapitació dels seus pares en una sessió d'espiritisme. Es refugia a casa de David Parsons, un dissenyador que treballa en una tele local. Investiguen sobre l'assassí en sèrie que els encalça.

## Repartiment

* Asia Argento: Aura Petrescu
* Christopher Rydell: David Parsons
* Frederic Forrest: Dr. Judd
* James Russo: Cpt Travis
* Piper Laurie: Mrs Petrescu
* Brad Dourif: Dr. Lloyd
* Laura Johnson: Grace Harrington

## Producció

Aquest film, girat a i als voltants de Minneapolis i dirigida amb un pressupost de aproximadament 7 milions de dòlars, és la primera producció americana del director Dario Argento després de la seva col·laboració amb George Andrew Romero pel film Dos ulls maléfics l'any 1990.

## Rodatge

* Llocs de rodatge:
** Hopkins, Minnesota, EUA
** Irvine Park, Sant Paul (Minnesota), EUA
** Minneapolis, Minnesota, EUA
* Dates de rodatge: 3 d'agost 1992 - 26 de setembre 1992

## Referències

* ↑ «Trauma». esadir.cat.
* ↑ «Trauma». Allociné.
* ↑ «trivia». ImdB.
# Nos miran

Nos miran és una pel·lícula espanyola del 2002 dirigida per Norberto López Amado.

## Argument

Juan García (Carmelo Gómez) és un inspector de policia que s'enfronta a un cas de desaparició d'un important empresari sense deixar empremta. Durant les diferents investigacions s'adona que hi ha éssers estranys del més enllà que no paren d'observar-lo... i que el van guiant en totes les seves actuacions. Com si d'ell no depengués res...
Un inspector de policia de prestigi reconegut s'enfronta al cas més inquietant de la seva carrera. La desaparició d'un important empresari amaga darrere seu un misteri molt més gran del que està disposat a acceptar. Aviat descobreix que totes aquelles persones que un dia van marxar sense deixar rastre, amaguen un terrible secret relacionat amb els terrors i inquietuds del seu propi passat. L'oficial que va treballar prèviament en el cas ara està tancat en una institució mental i és incapaç de dir res més que "Nos miran." Un sacerdot (Roberto Alvarez) explica com una sèrie de desaparicions en l'àrea tenen significats sobrenaturals. El policia torna així a trobar-se amb un món ja oblidat, un món ple d'ombres, d'éssers que ens manipulen... i ens miren.

## Repartiment

* Carmelo Gómez: Juan García
* Icíar Bollaín: Julia
* Massimo Ghini: José
* Manuel Lozano: Álex García
* Carolina Petterson: Laura García
* Margarita Lozano: Luisa
* Roberto Álvarez: Sacerdot
* Francisco Algora: Muñoz
* Karra Elejalde: Medina
* Joan Massotkleiner: Matos
* José Caride: Llibreter
* Fanny Condado: Luisa de jove
* Margarita Lascoiti: Senyora Barreiros
* Kevin Estiz: Juan de nen
* José Moreno: Mort

## Premis i nominacions
### Nominacions

* 2003. Goya a la millor fotografia per Néstor Calvo

## Enllaços externs

* Web de Boca Boca (castellà)
# Hàmster de Radde

L'hàmster de Radde (Mesocricetus raddei) és una espècie de rosegador de la família dels cricètids. Viu a Geòrgia i Rússia. A la primavera i a principis d'estiu s'alimenta de les parts verdes de les herbes, però a la tardor canvia a llavors i arrels. El seu hàbitat natural són les estepes de cereals o herbes. És una espècie en risc mínim, és a dir, no sembla que hi hagi cap amenaça significativa per a la seva supervivència.
Fou anomenat en honor del naturalista i explorador alemany Gustav Radde.

## Referències

* ↑ Cassola, F. «Mesocricetus raddei» (en anglès). Llista Vermella d'Espècies Amenaçades de la UICN, 2016. DOI: 10.2305/IUCN.UK.2016-3.RLTS.T13222A22390311.en [Consulta: 5 juliol 2020].
* ↑ Beolens, Watkins i Grayson, 2009, «Radde».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
# Chimay

«Chimay» té aquests significats:
* Chimay (municipi), municipi belga de la província d'Hainaut a la regió valona
* Chimay (cervesa), tipus de cervesa trapenca que es produeix en una cerveseria a l'Abadia de Scourmont, al municipi de Chimay
* Chimay (formatge)
* Abbaye Notre-Dame de Scourmont-lez-Chimay, monestir trapenc a l'altiplà de Scourmont, al poble de Forges que forma part de Chimay a la província de Hainaut, a Bèlgica
# Hàmster de Roborovski

L'hàmster de Roborovski (Phodopus roborovskii) és una espècie de rosegador de la família dels cricètids. A diferència de l'hàmster rus comú (amb una ratlla que travessa la seva esquena) aquesta espècie és originària d'Ucraïna. És el més petit i el més veloç de tots els hàmsters i molt comú com a animal domèstic.

## Referències

* ↑ Tynes, Valarie V. Behavior of Exotic Pets (en anglès). John Wiley & Sons, 2010, p. 127. ISBN 0813800781.
# Hôtel de Rochegude

L'Hôtel de Rochegude és un hôtel particulier situat a Albi, França.

## Ubicació

L'hôtel està situat al departament francès del Tarn, a la localitat d'Albi, al número 28 del carrer Rochegude.

## Història

L'edifici es va començar a construir al voltant del 1685. Al 1787, el marquès de Rochegude va ampliar i millorar l'hôtel. L'edifici es va registrar com a monument històric el 31 d'octubre de 1986. Actualment pertany a la comuna.

## Construcció

L'hôtel està construït en forma d'U al voltant d'un pati central amb vistes al carrer. Les façanes es veuen reforçades pels colors dels maons i pedres, que s'utilitzen de forma alterna. El cos central està rematat per un frontó decorat amb l'escut de la família Rochegude. El jardí va ser obra de Rochegude.
L'interior ha estat molt modificat. De l'hôtel original només queda l'escala de marbre amb balustrades de pedra de finals del segle xvii.

## Referències

* 1 2 3 4 Hôtel de Rochegude), a la base de dades Mérimée, del Ministeri de Cultura francès. (francès)

## Vegeu també

* Llista de monuments del districte d'Albi
# Höllenbek (Alster)

L'Höllenbek és el tercer afluent del riu Alster a Alemanya. Neix al nucli Götzberg del municipi de Henstedt-Ulzburg al districte de Segeberg. Desemboca a l'Alster a la reserva natural Oberalster Niederung. L'ajuntament s'encarrega del seu manteniment.
* El riu al carrer Achterkoppel
* Al carrer Wohlderweg en dirreció nord
* El riu surt davall el carrer Wohlderweg
* Panorama de la vall del riu
# IBM 4690

L'IBM 4690 Operating System (o l'IBM 4690 OS) és un sistema operatiu fabricat per l'IBM per ús en caixes enregistradores i terminals de punt de venda. Va succeir a l'IBM 4680, llançat el 1986.

## Referències

* ↑ Melissa Calvo i Jim Forbes. «IBM to Use a DRI Operating System» (en anglès). InfoWorld, 10-02-1986. [Consulta: 18 febrer 2010].

## Vegeu també

* FlexOS
# IBM Cassette BASIC

L'IBM Cassette BASIC va ser una versió del llenguatge de programació Microsoft BASIC llicenciat per a ús d'IBM en l'IBM PC. Estava inclòs dins la memòria ROM de 40 KiB del BIOS original de l'IBM PC. El «Cassette BASIC», va ser la interfície estàndard per a l'usuari si no hi havia discos durs o unitats de disc instal·lades, o si el carregador de l'arrencada no trobava un dispositiu que contingués el sistema operatiu. El nom «Cassette BASIC» va sorgir del fet que utilitzava cintes casset en lloc de disquets com a mitjà d'emmagatzematge estàndard.
Encara que va estar present en tots els PC d'IBM, almenys fins al model PS/2 80-111, el Cassette BASIC va deixar de ser útil al voltant del 1984, ja que la possibilitat de carregar o desar programes o dades sobre suport de casset va deixar de formar part del sistema operatiu en aquesta època.
El Microsoft GW-BASIC va ser el seu successor independent i compatible del «Cassette BASIC», i no necessitava la ROM original per funcionar.

## Referències

* ↑ Scott Mueller. «Upgrading and Repairing PCs» (en anglès). [Consulta: 29 octubre 2011].
* ↑ Espen Andersen. «Please Remove This Label» (en anglès), 29-06-1993. [Consulta: 29 octubre 2011].
* ↑ «Back to BASICs» (en anglès). [Consulta: 29 octubre 2011].

## Enllaços externs

* PCE - Emulador IBM PC amb Cassette BASIC (anglès)
# IEO Migdia-Pirineus

L'Institut d'Estudis Occitans de Migdia-Pirineus (Institut d'Estudis Occitans de Mieidia-Pirineus, en gascó) és una associació segons la llei de 1901. És una de les seccions regionals de l'Institut d'Estudis Occitans, presidida per Miquèl Tayac i amb seu a Tolosa, a l'Ostal d'Occitània.

## Referències

* ↑ «IEO» (en occità). [Consulta: 12 juliol 2022].
# Steve Reevis

Steve Reevis (Browning, 14 d'agost de 1962 - Missoula, 7 de desembre de 2017) fou un actor de cinema i sèries de televisió blackfoot. Participà en pel·lícules com Twins (1988) d'Arnold Schwarzenegger, Ballant amb llops (1990) de Kevin Costner, The Doors (1991) d'Oliver Stone, Geronimo (1993) amb Wes Study (on feia de Chato), La llegenda de Wild Bill (1995) de Walter Hill, Last of the Dogmen (1995) amb Tom Berenger i Barbara Hershey, Fargo (1996) dels germans Coen i Desaparicions (2003) amb Tommy Lee Jones i Cate Blanchett. També aparegué en episodis de sèries de televisió com Malcolm in the middle, JAG o Walker Texas Ranger.

## Enllaços externs

* Ressenya de Steve Reevis (anglès)
# Illa del Sol

L'illa del Sol és una illa boliviana situada al llac Titicaca en el municipi de Copacabana, pertanyent a la província de Manxol Kapac al departament de La Paz. Té una longitud de 9,6 km per 4,6 km d'ample i una superfície de 14,3 km² i és l'illa més gran del llac El seu nom original és Titiqaqa wat'a, en quítxua, i per això el llac on es troba porta el seu nom, que significa «puma de pedra».

## Educació

A l'illa es troba l'escola Challa.

## Topografia

Presenta un relleu accidentat amb diverses altures, les cares laterals dels turons presenten terrasses escalonades a causa dels cultius d'antics pobladors inques.

## Religiositat

L'illa en l'època inca era un santuari amb un temple amb verges dedicades al déu Sol o Inti i d'aquí ve el seu nom.
La major part de l'illa està poblada per indígenes d'origen quítxua i aimara, dedicats a l'agricultura, el turisme, l'artesania i el pasturatge. Conserven les seves llengües mil·lenàries quítxua i aimara, així com espanyol.

## Jaciments arqueològics

Al llarg de tota l'illa s'aprecien diversos jaciments arqueològics, on sobresurt la Roca Sagrada o Roca dels orígens, que segons les cròniques va ser el lloc des del qual van sortir Manco Cápac i Mama Ocllo a fundar la ciutat de Cuzco. També s'aprecia la Chinkana o laberint, a més del Palau de Pilkokaina de l'època incaica, únic per les seves característiques constructives. Un altre lloc d'interès són les escalinates de Yumani, que condueixen cap a la part alta de l'illa, on existeix una font d'aigua de l'època precolombina. A més, al cim del turó més alt del costat nord de l'illa, es pot apreciar un mirador monolític que apunta a les illes visibles des del cim. El mirador va ser construït per Ito Bastías i Josué Garay, i està fet sols amb roques oposades al cim, sense utilitzar cap aglomerant. A l'illa es troba també el museu arqueològic de Challapampa, on s'exposen peces arqueològiques rescatades dels voltants.

## Activitats
### Caminades

L'illa està solcada per corriols que la recorren de Nord a Sud, i s'hi desenvolupen activitats de senderisme, observació, fotografia i alguns rituals.

## Referències

* ↑ http://www.radioeduca.org/2013/09/escuela-challa-isla-del-sol-bolivia.html Arxivat 2018-06-12 a Wayback Machine.
* ↑ http://www.eldiario.es/canariasahora/viajarahora/Bolivia-Lago-Titicaca-Viajes-Barato-Vuelos-Mochilero-Inca-Andes-Sudamerica-Copacabana-vacaciones-Sol-Luna_6_225437477.html
* ↑ http://viajestic.atresmedia.com/destinos/travesia-misticismo-isla-sol_2015100257ea4d3d0cf2aa7f694abfa0.html
# Illa monàstica de Reichenau

L'illa monàstica de Reichenau és una illa al Llac de Constança a l'estat de Baden-Württemberg al sud d'Alemanya. Uneix el Gnadensee i l'Untersee, gairebé directament a l'oest de la ciutat de Constança. L'illa està connectada a la costa per un camí artificial. Està inscrita a la llista del Patrimoni Mundial de la Humanitat per la UNESCO el 2000 pel seu monestir, l'Abadia de Reichenau.
L'illa té una superfície de 4,3 quilòmetres quadrats i una circumferència d'11 quilòmetres; fa 4,5 quilòmetres de llarg i 1,5 al seu punt més ample. El punt més alt, el Hochwart, s'alça 43 metres per sobre la superfície del llac i 438,7 metres sobre el nivell del mar.
El monestir està dedicat a la Mare de Déu i Sant Marc. Dues esglésies més llunyanes van ser construïdes a l'illa i consagrades a Sant Jordi, i a Sant Pere i Sant Pau. Les obres d'art de Reichenau inclouen els murals l'Otonià de miracles de Crist a Sant Georg, supervivents únics del segle x. L'algutzir de l'abadia era allotjat en un edifici de pedra de dos pisos que va ser aixecat amb dos pisos més de fusta, construïts el segle xiv; això el fa un dels edificis mig de fusta més antics d'Alemanya del sud.
Avui l'illa és també coneguda per les seves granges de verdura i bodegues. El 'Wollmatinger Ried' al costat de l'illa és un gran espai de preservació de la naturalesa, una àrea humida de canyes que és utilitzada per molts ocells per aturar-se durant la seva migració anual.

## Fills Il·lustres

* Franz Anton Maichelbeck (1702-1750), organista i pedagog musical.
* Joseph Maichelbeck (1708-1769), compositor musical.

## Vegeu també

* Glosses de Reichenau
* Quadern de Reichenau
* Liber glossarum

## Referències

* ↑ Centre, UNESCO World Heritage. «Monastic Island of Reichenau» (en anglès). [Consulta: 28 gener 2021].
# Illes Liàkhovski

Les illes Liàkhovski (en rus Ляховские острова Liàkhovskie ostrovà) són el grup més meridional de les illes de Nova Sibèria, a les costes àrtiques de la Sibèria oriental, a Rússia. Estan separades del continent per l'estret de Làptev, de 60 km d'amplada, i de les illes Anjou per l'estret de Sanníkov, de 50 km. L'arxipèlag està format per dues illes principals:
* l'illa Gran de les Liàkhovski (Большой Ляховский, Bolxoi Liàkhovski), de 4.600 km², amb una altitud màxima de 270 m a l'Emi Tas;
* l'illa Petita de les Liàkhovski (Малый Ляховский, Mali Liàkhovski), de 1.325 km².
Altres illes del grup són les de Stolbovoi (Столбово́й, 170 km²) i Semionovski (Семёновский, 5 km²).
Les illes foren anomenades així en honor d'Ivan Liàkhovski, que les va explorar el 1773.

## Referències

* ↑ «Bol. Lyakhovskiy (Liakhov)». Arxivat de l'original el 2012-02-04. [Consulta: 26 agost 2023].
* ↑ «Mal. Lyakhovskiy (Lachovski)». Arxivat de l'original el 2012-02-04. [Consulta: 26 agost 2023].
* ↑ Grigorov, I.P., 1946, Disappearing islands. Priroda, pp. 58–65 (in Russian)
* ↑ Gavrilov, A.V., N.N. Romanovskii, V.E. Romanovsky, H.-W. Hubberten, and V. E. Tumskoy (2003). Reconstruction of Ice Complex Remnants on the Eastern Siberian Arctic Shelf. Permafrost and Periglacial Processes. vol. 14, pp. 187–198.
* ↑ Russian Exploration, from Siberia to Space: A History, Brian Bonhomme, McFarland, 2014 p. 158
# Illes de les Espècies (desambiguació)

«Illes de les Espècies» té aquests significats:
* La denominació illes de les Espècies també pot fer referència a l'arxipèlag de Zanzíbar, format per l'illa homònima i la de Pemba, a l'Àfrica oriental, a l'actual Tanzània.
* L'illa de les Espècies (en anglès Island of Spice o Spice Isle) és una illa de l'estat de Grenada, a les Antilles.
# Illot Motu Kao Kao

L'illot Motu Kao Kao, o illot Kao Kao, és el menor dels tres illots deshabitats que formen el lloc més occidental de Xile, al sud de l'illa de Pasqua. Les coordenades en són: 27°11'44.22"S - 109°26'59.19"O. Els tres illots tenen aus marines; Motu Nui també era un lloc essencial per al tangata manu o home ocell, que era el culte de la religió de l'illa en el període comprés entre l'època dels moais i la colonització (convertiren l'illa al catolicisme en la dècada de 1860). Aquest arxipèlag enclou el cim d'una gran muntanya volcànica que s'eleva a més de 2.000 m des del fons de la mar. La superfície en hectàrees de cadascú n'és:
* Motu Nui: 3,9
* Motu Iti: 1,6
* Motu Kao Kao: 0,1

## Etimologia

En l'idioma rapanui, Motu significa 'illa', i Kao Kao 'estirada', o 'allargada'.

## Morfologia

L'illot Motu Kao Kao és una enorme roca que sobreïx 20 m sobre el nivell de la mar; s'alça des d'un fons d'arena daurada a uns 60 m de fondària, en una zona de corrents forts. Les seues parets cauen verticalment, i per això arribar-ne al cim és dificultós. Té una forma rectangular, amb 64 m de llarg i 32 m d'ample; la superfície és només de 1.150 m². Propers a aquest illot n'hi ha altres dos de més superfície: Motu Iti (a 396 m), i el més allunyat Motu Nui (a 557 m). De tots aquests, Motu Kao Kao és el més proper a la costa de l'illa de Pasqua: a 670 m.

## Referències

* Katherine Routledge, The mystery of Easter island, 1919.
* ↑ «Diccionari rapanui». Arxivat de l'original el 12 d'agost de 2011. [Consulta: 9 juny 2011].
* ↑ El Motu Kao Kao.
# Illes Grans de la Sonda

Les Illes Grans de la Sonda, en indonesi:Kepulauan Sunda Besar, en anglès: Greater Sunda Islands són un grup d'illes a la part occidental de l'arxipèlag Malai. La majoria d'elles pertanyen a Indonèsia. Les illes dins aquest grup inclou:
* Borneo
* Java
* Cèlebes
* Sumatra
Sota algunes definicions, només Java, Sumatra i Borneo estan incloses e les Illes Grans de la Sonda. El grup està dividit políticament entre Brunei, Indonèsia i Malàisia.
Junta amb les illes menors de la Sonda, a l'est, conformen les illes de la Sonda.

## Referències

* ↑ Blij, H. J., & Muller, P. O. (2010). Geography: Realms, Regions, and Concepts (14th ed.). Hoboken, NJ: J. Wiley & Sons. ISBN 0-470-46242-6
* ↑ Mackinnon, John & Phillipps, Karen (1993). A Field Guide to the Birds of Borneo, Sumatra, Java, and Bali : the Greater Sunda Islands, Oxford University Press, Oxford ; New York. ISBN 0198540345 (pbk.)
* ↑ Kennedy, Raymond (1935). The Ethnology of the Greater Sunda Islands, Ph.D. dissertation, Yale University.
# Imbabura (desambiguació)

«Imbabura» té aquests significats:
# Imbrià superior

L'Imbrià superior és un període de l'escala geològica lunar que comprèn el temps entre fa 3.800 i fa 3.200 milions d'anys. El vulcanisme substituí els impactes astronòmics com a principal fenomen.
En aquest període, el mantell de sota les conques lunars es fongué parcialment i les omplí de basalts. Es creu que aquesta fosa tingué lloc perquè els impactes meteòrics debilitaren les roques de l'escorça - i van fer que el mantell s'alcés gràcies a la pressió més baixa que suportava o que l'escorça es fongués a causa de la temperatura que arribava del mantell. La majoria de minerals lunars duts a la Terra per estudiar-los pertanyen a aquest període.

## Referències

* ↑ Crespí, 2010, p. 79.
* 1 2 Crespí, 2010, p. 80.

## Bibliografia

* Crespí, D. «Geologia de la Lluna». A: Ginard, A.; Pons, G. X.; Vicens, D. Història i ciència: commemoració dels 40 anys de l'arribada de l'home a la Lluna. Societat d'Història Natural de les Balears, Observatori Astronòmic de Mallorca i Universitat de les Illes Balears, 2010, p. 61-94. ISBN 978-84-15081-49-4.
# Immoble a la rambla Francesc Macià, 18 (Arenys de Munt)

L'Immoble a la rambla Francesc Macià, 18 és una obra d'Arenys de Munt (Maresme) protegida com a Bé Cultural d'Interès Local.

## Descripció

Casa entre mitgeres de planta baixa i pis. Té la coberta a dues vessants, amb el carener paral·lel a la façana. A la planta baixa, la porta d'accés a un costat està formada per una llinda plana amb una finestra lateral. Al primer pis té a l'eix de la porta un petit balcó sense gaire volada amb una petita finestra al costat amb un ampit que sobresurt. Formaria una línia de cases de les mateixes característiques amb les cases número 18 d'altres del mateix carrer.
# Immoble al carrer Nou, 11

L'Immoble al carrer Nou, 11 és una obra de Breda (Selva) protegida com a Bé Cultural d'Interès Local.

## Descripció

Edificació de planta baixa més un pis amb coberta inclinada a dues aigües de teula àrab amb carener paral·lel a la façana principal. A la plana primera conserva una finestra amb una llinda monolítica i un ampit petri. Tant la llinda com els brancals, també de pedra, estan motllurats per la cara interna. L'obertura de la planta baixa està modificada, però el repicat dels seus brancals i de la llinda podria permetre localitzar algun element original.